CELEX: 32012R1170
Language: sl
Date: 2012-12-03 00:00:00
Title: Izvedbena uredba Komisije (EU) št. 1170/2012 z dne 3. decembra 2012 o uvrstitvi določenega blaga v kombinirano nomenklaturo

11.12.2012   
            
            
               SL
            
            
               Uradni list Evropske unije
            
            
               L 337/6
            
         IZVEDBENA UREDBA KOMISIJE (EU) št. 1170/2012
   z dne 3. decembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni izdal mnenja v rokih, ki jih je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 3. decembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek je venec umetnih cvetov različnih barv, imitacija tako imenovanega „havajskega cvetličnega venca“.
                  Vsak cvet sestavljata dva posamezna barvna dela iz tkanega tekstilnega materiala, izrezana v obliki cvetnih listov. Vsak cvet je ločen od naslednjega cveta s prozorno plastično cevko, ki posnema cvetni pecelj. Tanka nit povezuje plastične cevke in cvetlice v obliki kroga s premerom približno 30 cm, kar posnema okrogel cvetlični venec.
                  (Glej fotografijo št. 662) (1)
                  
               
               
                  6702 90 00
               
               
                  Uvrstitev opredeljujejo splošna pravila 1, 3(a) in 6 za razlago kombinirane nomenklature ter besedilo oznak KN 6702 in 6702 90 00.
                  Izdelek je podoben cvetličnemu vencu in je namenjen nošnji okrog vratu kot imitacija „havajskega cvetličnega venca“.
                  Izdelek ni izključen z opombo 3(b)k poglavju 67, saj umetni cvetovi niso dobljeni v enem kosu; vsak cvet namreč sestavljata dva dela iz tekstilnega materiala, izrezana v obliki cvetnih listov, in povezava cvetnih listov in peclja s tanko nitjo je podobna metoda kot vezanje, lepljenje ali vstavljanje enega dela v drugega. Izdelek je po obliki podoben naravnemu proizvodu (glej tudi pojasnjevalni opombi 1 in 3 k tarifni številki KN 6702), ne glede na to, ali so v podrobnostih natančno ujema z naravnim proizvodom.
                  Uvrstitev pod tarifno številko 7117 kot imitacija nakita je izključena, saj izdelek ni imitacija nakita, ampak imitacija cvetnega venca, ki se nosi okoli vratu, tako imenovanega „havajskega cvetličnega venca“. Zato izdelek ne ustreza pogojem tarifne številke 7117 (imitacija nakita).
                  Uvrstitev pod tarifno številko 9505 kot praznični, karnevalski ali drug izdelek za razvedrilo je tudi izključena, saj izdelek ni izključno oblikovan, izdelan in prepoznan kot praznični izdelek. Ne vsebuje vtiskov, ornamentov, simbolov ali napisov in se zato ne uporablja za določen praznik (glej tudi pojasnjevalne opombe KN k tarifni številki 9505). Poleg tega služi „havajski cvetlični venec“ za dekoracijo osebe in ne prostora, mize itn. Prav tako ni del oblačila za maskiranje, ki se uporablja za karneval (glej tudi pojasnjevalne opombe HS k tarifni številki 9505, A 1 in 3).
                  Uvrstitev pod tarifno številko 6307 med druge gotove tekstilne izdelke je tudi izključena, saj je pri tarifni številki 6702 (izdelki iz umetnih cvetov) natančnejši opis v smislu splošnega pravila 3(a) za razlago kombinirane nomenklature.
                  Izdelek se zato uvrsti pod oznako KN 6702 90 00 kot „izdelek iz umetnega cvetja iz drugih materialov, ki niso plastične mase“.
               
            
         
      
         (1)  Fotografija je zgolj informativne narave.